ERC ratifica el no a Iceta: "No hi ha cortesia quan empresones els teus companys"\nEl grup parlamentari d'Esquerra Republicana ha ratificat aquest dimecres al migdia el seu vot contrari a la designació de Miquel Iceta com a senador autonòmic, fet que li permetria ser president del Senat. Així ho han decidit en una reunió del grup parlamentari, on ha intervingut la secretària general del partit, Marta Rovira, des de l'exili a Ginebra. Amb el 'no' dels republicans, la candidatura d'Iceta al Senat queda en via morta, ja que només podria prosperar amb els vots afirmatius de JxCat, cosa que en aquests moments no sembla viable.\nEl president del grup republicà, Sergi Sabrià, ha defensat en acabar la reunió que el "Parlament no és súbdit de ningú" i ha avisat els socialistes que no comptin amb ells "si volen repartir cadires". A més, els ha retret que els demanin cortesia parlamentària amb la situació d'"anormalitat" que viu el país. "No hi ha cortesia quan empresones els teus companys d’escó", ha assegurat, recordant també que no hi va haver ni "cortesia" ni "humanitat" quan "no es van dignar a mirar a la cara als familiars dels presos".\nAmb un to molt contundent, Sabrià ha demanat "respecte" pels diputats, les institucions i els ciutadans de Catalunya, els ha retret que anunciessin la candidatura a través dels mitjans de comunicació i ha avisat que "avui el 'no' era absolutament inevitable". "Així no es fan les coses", ha sentenciat. Sabrià ha allargat la mà a dialogar, però ha defensat que la candidatura d'Iceta era "màrqueting" i que no hi ha hagut "cap mena de gest". Preguntat per com queden les relacions amb el PSOE i unes possibles negociacions, el líder republicà s'ha limitat a dir que "per trencar negociacions hi hauria d’haver negociacions".\nSense els vots dels republicans, és pràcticament impossible que Iceta aconsegueixi la presidència del Senat. Ciutadans ja ha anunciat que s'abstindrà i, per tant, la candidatura només podria tirar endavant en cas que JxCat votés afirmativament, fet bastant improbable a hores d'ara. Iceta, indignat amb la decisió d'ERC, ha defensat que és una "aberració democràtica", ha recordat que fins ara tots els grups havien permès la designació dels senadors autonòmics que proposava el partit en qüestió i ja ha avançat que es planteja portar-ho al TC. La votació tindrà lloc aquest dijous a les 9 del matí.\nSENAT ERC votarà no a Iceta i l'aboca a no ser president del Senat Carlota Camps


Hola de nou | iXavi en Català\niXavi en Català\nNovember 19, 2011 Xavi\tLeave a comment\nCom alguns de vosaltres ja sabieu, fa temps que tinc un blog de caire tecnològic en Castellà a ixavi.com. Aquest blog va començar en paral·lel amb un blog personal a xaviland.com i tots dos han perdut bastanta empenta darrerament per culpa d’altres assumptes que em treuen més temps que no pas temps enrere.\nPer solucionar alguns dels problemes que em reporta el fet de mantenir dos blogs completament independents he decidit unificar-los perdent el domini de xaviland.com a favor del subdomini cat.ixavi.com. A partir d’ara espero poder bolcar les meves opinions en aquest nou espai que acabo de crear però no serà ni més regular en el temps, ni més estricte en el contingut que abans ja sabeu, hi ha coses que no canvien (com que la Caixa et cobri comisions per qualsevol cosa, per posar un exemple).\nEn principi no crec que vagi a escriure molt sobre tecnologia en aquest espai (contingut que queda mig reservat per al nou apartat en Anglès que he posat en marxa avui mateix a en.ixavi.com) però encara hi ha alguna possibilitat de que això pasi; tot depèn de l’interès que hi mostreu (i sí! quan dic interès vull dir quanta pasta em deixeu fent click a la poca publicitat que hi ha per aquí)\nEl temps que tindré per a escriure serà exactament el mateix que tenia abans però espero que la nova organització dels meus espais web ajudi a la meva inspiració.\nGràcies per estar aquí i ens llegim\nNext PostTribut de sorra i fulles


Mor l’expresident del CEC Josep M. Sala - Centre Excursionista de Catalunya\nL’expresident del CEC i gran muntanyenc Josep Maria Sala i Albareda va morir el dia de Nadal a l’edat de 92 anys. De l’estima dels seus pares per la natura i la muntanya va adquirir ben aviat l’afició a l’excursionisme i des d’aleshores mai va deixar d’anar a la muntanya, anotant minuciosament totes les sortides fins a recopilar-ne més de 3.000 al llarg de totes les serres de la península Ibèrica, els Alps, les illes del Mediterrani, l’Himàlaia o el Huayhuash.\n“L’excursionisme t’obre la porta a altres aficions i activitats complementàries, com l’alpinisme, l’esquí, l’escalada, la geografia, la geologia, la botànica, la meteorologia, la fotografia…” explicava en una entrevista a la revista Muntanya. I així va ser com es va convertir en una figura destacada de l’esquí de muntanya a Catalunya, realitzant algunes primeres ascensions hivernals als anys 50 -al Gran Bachimala i a l’Eriste- així com la primera travessa amb esquís del Pirineu pel vessant sud. I, sobretot, impulsant el Ral·li d’Esquí de Muntanya del CEC, una de les principals competicions d’esquí de muntanya del calendari català i espanyol, i que ha puntuat en el circuit internacional en vàries ocasions, la darrera vegada el 2017, a la Copa del Món d’Esquí de Muntanya. Jordi Ferrer, el director actual del Ral·li, s’ha mostrat molt agraït per la tasca duta a terme pel Josep M. Sala “El proper 1 de març del 2020 farem la 62a edició del Ral·li. Si s’ha arribat fins aquí és gràcies a persones com en Josep M. Sala, que un bon dia van decidir iniciar aquest projecte, segurament sense pensar que 62 anys després encara seguiria actiu, sent la cursa d’esquí de muntanya més antiga del Pirineu.”\nLa seva activitat muntanyenca incessant va anar sempre acompanyada d’una forta implicació amb el club del qual va ser membre tota la vida, el Centre Excursionista de Catalunya, fins al punt d’assolir-ne la vicepresidència entre els anys 1967 i 1973 i la presidència entre el 1984 i el 1992. La seva herència és ben present tal com ens recorda el president del CEC Eduard Cayón “Tothom que ha conviscut amb ell reconeix el seu tarannà engrescador, aglutinador i empàtic, atributs que el van portar a liderar i resoldre situacions molt complexes sense enfrontaments. El Josep Maria ens ha deixat un llegat molt positiu que queda, per sempre més, integrat en la història del CEC.”\nDel seu mandat també destaca la intensificació de les relacions exteriors, tant amb el Club Alpí Italià com, sobretot, amb el Club Alpí Francès, que portaren el CEC al retorn a la UIAA i a l’actual vicepresident del CEC, en Miquel Rafa, a presidir la Comissió de Defensa de la Muntanya de la UIAA; la remodelació total de la biblioteca del CEC; la construcció d’un gimnàs i un rocòdrom al Xalet de la Molina; l’inici de la remodelació del Refugi de la Renclusa; i com el mateix Josep M. destacava en la citada entrevista “M’agrada recordar que vaig aconseguir una bona col·laboració de molts socis amb la promoció d’activitats socials. Recordo especialment com s’assoliren unes activitats remarcables en esquí de muntanya, en espeleologia, en escalada i en diverses expedicions alpinístiques.”\nLa seva passió per la muntanya el va dur a documentar tota l’activitat que feia amb innombrables articles i fitxes d’itineraris. I sobretot amb l’elaboració d’un arxiu fotogràfic amb més de 100.000 imatges. “Sempre amb la seva càmera a punt, tenia un esperit de reporter de les muntanyes, de tots els racons del país (ermites, masies i paisatges) i de les activitats que feia” el recorda Miquel Rafa, “sempre el tindrem al nostre record, com a mestre, president i gran persona”.\nLa seva dilatada trajectòria va ser reconeguda amb la medalla de plata de la Federació Espanyola de Muntanyisme (1960), la medalla Forjadors de la Història Esportiva de Catalunya (1995) i amb el nomenament com a membre d’honor del Centre Acadèmic d’Escalada. També fou un dels promotors i vicepresident (1995-97) de la Mountain Wilderness Catalunya.\nPodeu llegir l’entrevista completa que Josep Abril va fer a Josep M. Sala per la revista Muntanya, publicada l’abril de 2007 aquí.


L'Escola de Música de Puig-reig amplia la seva oferta a l'aula associada de Gironella - Aquí Berguedà\nL’Escola de Música de Puig-reig amplia la seva oferta a l’aula associada de Gironella\nAnna Costa· 15/06/2016\nGironella compta amb una extensió de l’Escola de Música de Puig-reig gràcies a l’acord entre ambdós ajuntaments per mancomunar aquest servei. Aquest curs ja ha funcionat l’aula associada a Gironella i de cara al curs que ve s’ampliarà l’oferta després d’haver-se fet oficial el conveni. El van signar ahir, dimarts, l’alcalde de Puig-reig, Josep Maria Altarriba, i el de Gironella, David Font, satisfets per haver pogut tirar-lo endavant, ja que segons Altarriba es “dóna resposta a una reivindicació històrica”.\nD’aquesta manera, segons ha argumentat Font es dóna resposta a la demanda dels ciutadans de Gironella i per altra banda suposa que Puig-reig no hagi d’assumir tot el cost econòmic que representa per l’Ajuntament l’escola de música. Un servei que cada any té dèficit, que s’ha anat reduïnt en els últims temps, i que gràcies a l’aportació que farà el consistori de Gironella permetrà que es minimitzi encara més. Aquest curs Gironella ja ha fet front al 25% del dèficit dels alumnes gironellencs de l’Escola de Música de Puig-reig, i és previst que al curs 2018-2019 l’Ajuntament de Gironella assumeixi el 100% del cost, una quantitat que es preveu que sigui d’entre 21.000 i 24.000 euros.\nAquest curs són 67 els alumnes de Gironella que fan classe a l’Escola de Música de Puig-reig (amb 250 alumnes, el 40% dels quals de fora del poble), comptant també els de l‘aula associada. Una oferta que el curs que ve inclourà tres graus de sensibilització i dos d’iniciació i en funció de la demanda es podrien fer classes d’instrument individual. Es farà a les dependències de l’Espai Sant Tomàs.\nEl regidor de Cultura de Gironella, Lluís Vall, ha valorat la infraestructura i el sistema educatiu de l’Escola de Música de Puig-reig i el fet de poder extendre-la a Gironella, “municipi que tindria dificultat per crear-ne una i on el què hem volgut és compartir serveis i projectes amb el poble veí, de fet també ja es fan activitats conjuntes també entre les biblioteques i funciona bé”. I ha assenyalat que “volem seguir complint amb la demanada cultural, educativa i musical.\nEl regidor de Cultura de Puig-reig, Jesús Subirats, ha destacat que el conveni signat és “obert”, la qual cosa permetrà que el projecte pugui anar creixent cada any i adaptant-se a les necessitats. I també ha comentat que amb aquest conveni no només es posen aules de música a Gironella sinó que “l’Escola de Música de Puig-reig hi desembarca de ple, per exemple aquest curs s’han fet tres concerts, és a dir que la vida social de Gironella també en gaudirà”.\nFOTOS: D’esquerra a dreta: Jesús Subirats, regidor de Cultura de Puig-reig; Josep Maria Altarriba, alcalde de Puig-reig; David Font, alcalde de Gironella; i Lluís Vall, regidor de Cultura de Gironella, amb instruments de l’Escola de Música de Puig-reig. 2 i 3. Signatura del conveni / AUTORA: Anna Costa\nEscola de MúsicaEscola de Música de Puig-reig\nConvergència de Berga qualifica de “decebedor” el primer any de govern de la CUP\nAigües Netes d’Avià fa entrega de 1.211 firmes al Síndic de Greuges demanant la depuradora


Melodies contra la foscor\n© Melodies contra la foscor\nTot vers té el seu revers, tota dictadura militar té la seua contra banda sonora. El tauler mundial de la guerra freda va desenvolupar intenses partides a l’Amèrica llatina: el capitalisme nord-americà s’associava amb la ultradreta per organitzar cops d’estat i apuntalar dictadures militars mentre que la Unió Soviètica donava suport a guerrilles revolucionàries que maldaven entre la construcció de societats més lliures i democràtiques o la importació de la dictadura del proletariat. El Brasil no va ser aliè al drama, la mateixa expresidenta Dilma Rousseff pel Partit dels Treballadors havia estat una guerrillera als anys setanta, posteriorment detinguda, torturada i encarcerada per la dictadura de Castelo Branco, recolzada per l’exèrcit. Tota la dècada dels anys setanta el Brasil va viure sota el règim asfixiant, el qual havia començat a mitjans dels seixanta i es va allargar fins al 1985. Tot i la repressió política i cultural, o potser com a conseqüència de la mateixa, el país carioca va veure com la música esdevenia una altra arma per la llibertat. El cantautor nord-americà Woody Guthrie tenia una enganxina a la guitarra que deia: this machine kills fascists (aquesta màquina mata feixistes). Caetano Veloso potser no tenia tantes pretensions, senzillament feia música.\nEn aquell context és quan, paradoxalment, creix una nova fornada de compositors i músics que es converteixen en els pares de la música brasilera moderna: Belchior, Gal Costa, Chico Buarque o Gilberto Gil són alguns dels molts noms que recull aquesta llista. Titulada de manera poc subtil –Brasil 70s–, la llista repassa la música popular brasilera més compromesa de l’època. Jazz, bossa nova, pop o rock simfònic són alguns dels molts estils que acompanyen les veus meloses dels vocalistes. És una de les millors compilacions per submergir-se en una època que, tot i la duresa política, va deixar una herència de bona música espectacular.


DEFIB - Programes de mobilitat\nEls programes de mobilitat permeten als estudiants realitzar una etapa de la seva formació en una altra universitat. N'hi ha diversos tipus, el més conegut és l'Erasmus, però també existeixen els programes Vulcanus, a Amèrica Llatina, EUA i Canadà, entre d'altres.\nSuperat el bloc curricular de la Fase Inicial\nSuperat el bloc curricular d’Obligatòries Comunes\nAprovat les assignatures obligatòries de l’especialitat que estigui cursant.\nCrèdits corresponents a les assignatures complementàries de l’especialitat que estigui cursant\nPer poder cursar assignatures complementàries d’especialitat, la coordinadora de l’especialitat haurà de donar el seu vist-i-plau a l’acord acadèmic conforme l'assignatura es corresponen a matèries de l’especialitat.\nEn el cas del Treball Final de Grau, també la persona coordinadora de l’especialitat també haurà de donar el seu vist-i-plau a la proposta de Treball\nque li presenti l’estudiant, en tot cas, el treball haurà d'ajustar-se a l'especialitat cursada per l'estudiant.\nEn funció del tipus de mobilitat, la FIB estableix diferents periòdes de sol·licitud de places. Un cop acabat el termini de sol·licitud, les places de mobilitat són assignades segons la preferència dels estudiants sol·licitants, estant aquests ordenats d’acord al promig ponderat de les assignatures cursades fins a aquell moment, el seu rendiment acadèmic dels darrers dos quadrimestres i el nombre de crèdits pendents de cursar.\nEn alguns programes la FIB només fa de punt de recollida de peticions, com és el cas del programa Vulcanus.\nPer més informació poder consultar la Normativa de Mobilitat dels Estudiants de Grau o la web de la FIB - Mobilitat


La sequera i el fred retornen la població hivernal d'ocells aquàtics al Delta a valors anteriors a l'assecament d'arrossars\nPublicat el 02/02/2018 15:21\nLes espècies més dependents de camps inundats, com la fredeluga, la daurada grossa o el bernat pescaire, tornen a patir una davallada.\nLa població d'ocells aquàtics hivernants del delta de l'Ebre ha estat de 257.215 ocells, un valor gairebé un 7% més que la mitjana del període de referència 2005-2010, abans que es reduís la superfície de camps d'arròs inundats a l'hivern per lluitar contra el caragol maçana.\nTot i que aquest hivern només s'han mantingut amb aigua un 32,6% dels camps d'arròs –i es preveu que cada vegada es vagi a menys- el cens hivernal ha recuperat valors anteriors a causa de les baixes temperatures que han afectat el nord u centre d'Europa i la sequera generalitzada que impera en moltes zones humides mediterrànies enguany.\nLa xifra però segueix lluny dels màxims històrics, de més de 300.000 exemplars, que es van registrar al delta de l'Ebre abans de l'assecament hivernal d'arrossars i es preveu que, a llarg termini, la població d'aus aquàtiques en els hiverns deltaics ebrencs seguirà baixant. De fet, les espècies més dependents dels camps d'arròs inundats no migren tant al Delta. De fredelugues, de daurades grosses o de bernats pescaires en venen menys de la meitat dels que ho feien.\nIMATGE: Pal del Parc Natural del Delta, arxiu.\nLes Terres del Ebre estaran presents a Fitur\nFan falta encara més mesures per frenar el cranc blau?


Simulacre d'incendi al Centre Obert de Vilanova - vilanovainformacio.cat - Portal de Comunicació de Vilanova del Camí\nSimulacre d’incendi al Centre Obert de Vilanova\nAquest mati a les 10 s’ha dut a terme un simulacre d’incendi al Centre Obert de Vilanova del Camí on en aquells moments hi havia set usuaris entre infants i pares i el personal de la instal·lació. Hi ha pres part també la Policia Local i Protecció Civil.\nL’acció s’ha desenvolupat amb tota normalitat i l’objectiu és el de saber com actuar i donar resposta davant d’una situació emergència. Es d’utilitat pel personal que ha de posar en pràctica els protocols de reacció previstos en aquests casos i també pels usuaris que els hi ve de nou però que s’han de limitar a seguir les instruccions que se’ls dona sobre la marxa.\nAixí a l’hora prevista, una persona del centre ha alertat que hi havia foc i s’ha activat la reacció. L’equip d’intervenció, en aquest cas integrat per una persona del centre ha fet com si extingís el foc mentre que l’equip d’evacuació, un altre integrant del personal municipal ha procedit a l’evacuació. S’ha alertat al 012 dient que era un simulacre i han comparegut efectius de Policia Local i Protecció Civil que, en cas d’incendi real, haurien procedit al tall de carrers i a l’assistència que marca el protocol.\nEspecial Fira a Televisió Vilanova\nEl Centre d’Empreses de Vilanova amb vocació de servei comarcal\nClub Gimnàstic Ballerina campiona a la 1a Fase Copa Catalana de Conjunts\nVilanova recupera la Festa de l’Esport en un format i un espai diferent\nEl Dream Team Anoia celebra el Dia Mundial de la Salut Mental amb una jornada extraordinària contra el Barça\nEl Centre d'Empreses de Vilanova amb vocació de servei comarcal


Les Escodines: de setembre 2021\nViatgers, tothom al tren! Anem a Callús!\nAvui m'agradaria sortir de Les Escodines i fer un passeig per veure una peça exposada no gaire lluny de Manresa. Us porto fins a Callús, un poble d'uns 2130 habitants que entre d'altres atractius turístics i patrimonials, avui vinc a centrar-me en un ben peculiar.\nJust davant de l'estació de tren dels Ferrocarrils de la Generalitat de Catalunya (FGC) tenim exposat un vagó de tren de color blau. Aquest vagó té inscripcions en portuguès que ens dónen una idea del seu origen, però les aventures que ha viscut poden ser molt més nombroses. Concretament aquest vagó feia les funcions de cotxe-restaurant en el seu servei original.\nHavent estat propietat de la Companhia Internacional das Carruagens, aquest vagó va formar part del tren de servei "transsiberià"; d'aquí que éssent un trajecte remot i exòtic ens podríem arribar a imaginar els fabulosos viatges per terrenys indòmits que ens describia Juli Verne a "la Volta al món en 80 dies" o l'Àgata Christie en "els assassinats a l'Orient Express", amb viatges llarguíssims per paissatges llunyans, i compartint compartiment amb gents de mil origens i experiències.\nPerò, com va arribar a parar un vagó portuguès que va córrer per Sibèria a Callús? Segons la fitxa que consta a l'inventari del patrimoni de la Diputació de Barcelona, la història del vagó es remunta a principis del segle XX en que feia el servei per les terres llunyanes, i que després va servir a la companyia portuguesa per fer el trajecte de Lisboa-París. Va ser que una vegada donat de baixa de servei, va ser recuperat pel Museu del Ferrocarril de Vilanova i la Geltrú on es va procedir a la seva restauració, i el posterior trasllat a Callús el 2006 com a símbol del projecte "Ferroturístic del Cardener". Val a dir que la via del tren atravessa el poble de Callús i la presència d'aquest monument mòbil dóna una imatge més positiva d'aquesta mena de frontera que divideix el poble; una via ferroviària que malgrat suposar un avenç pel poble i la comarca pot semblar una frontera, i per tant un límit, una barrera.\nAmb aquest article us deixo unes fotos del meu propi arxiu i un parell d'enllaços a mode de bibliografia que parlen del vagó i que us poden servir per ampliar informació.\nFITXA PATRIMONIAL DE LA DIPUTACIÓ DE BARCELONA. Dades bàsiques del vagó, origen i característiques.\nECORAIL I CICLORAIL. Des de Callús podeu participar en l'activitat turística de l'Ecorail, un recorregut ciclista pel damunt de les vies del tren.\nPublicat per Artur a 11:21 Cap comentari:


ELS ROURES DE CAMPRODON I ERMITA DE SANT ANTONI\nUna ruta espectacular en una de les rouredes considerades com una de les joies forestals de cataluña. A més visitarem el preciós poble de Camprodon.\nFarem una ruta molt bonica entre roures de més de 200 anys, una de les joies forestals de Catalunya. La ruta comença des del mateix poble de Camprodon.\nEn aquesta ruta a més de frondosos boscos trobarem ermites, moltes fonts, vistes precioses del paisatge, ponts històrics i a més aprofitarem per a visitar el bonic poble de Camprodon on destaca el ‘Pont nou’, declarat monument històric-artístic d'interès nacional.\nDistància: 9 km amb algunes pujades.\n500+ metres de desnivell.


Publicar ofertes de feina a Granollers gratis | Classificats.net\nPUBLICAR OFERTES DE FEINA A GRANOLLERS GRATIS\n/ Feina a Granollers\nAquí pots publicar ofertes de feina gratis a Granollers i sortiran publicades a la Borsa de Treball de Classificats.net\nA la Borsa de Treball de Granollers trobaràs ofertes de feina de Granollers. Si ets una empresa, comerç o un autònom i busques personal per cobrir una vacant a Granollers o als voltants, pots posar el teu anunci de feina a la nostra web d'oferts laborals.\nQuines ofertes de feina a Granollers pots publicar?\nPots publicar gratis qualsevol tipus d'anuncis de feina, sempre i quan no ocultis el nom de qui publica l'anunci de treball. També és imprescindible que el correu electrònic que utilitzis per publicar la oferta de feina a Granollers sigui un compte oficial de l'empresa.\nTampoc es poden publicar ofertes de feina gratis a Granollers si són ofertes de perfil comercial com per exemple: teleoperadors/ores, comercials, venendors, distribuïdors, etc. A la teva Zona Privada trobaràs les instruccions per poder publicar-les.\nQuan la teva oferta de feina de Granollers estigui publicada rebràs els currículums complets dels candidats en format pdf i els podràs consultar des de la teva zona privada.\nInstruccions per Publicar ofertes de feina a Granollers gratis\nOmple el formulari per donar d'alta la teva empresa. Et demanarà 4 dades essencials i ja podràs publicar l'oferta de feina a Granollers\n3) Publica les ofertes de feina de Granollers


Els usuaris de les escales mecàniques de Tarragona lamenten les freqüents avaries\nDues persones pugen pel tram avariat, com si es tractés d'unes escales convencionals.\nDilluns no funcionava el primer tram en sentit ascendent i el diumenge el del mig\nActualitzada 05/03/2018 a les 19:51\nLes escales mecàniques del carrer Vapor porten de corcoll els usuaris habituals, que veuen com, de manera habitual, algun dels tres trams no funcionen. Ahir el fenomen era evident en el primer, en sentit ascendent. Les escales faciliten la comunicació entre la Part Baixa i el centre de la ciutat, i són moltes les persones que les aprofiten per a un desplaçament més còmode. Tot i que els usuaris agraeixen el servei que donen, també lamenten que, amb freqüència, no funcionen de manera adequada.\nFulgencio García, persona d’edat avançada, va comentar a aquesta redacció que el citat tram «fa dies que no funciona, no sé si és perquè els que fan el manteniment tenen altres coses a fer». García va afirmar que «utilitzo les escales habitualment. Ara vinc del CAP i, si ho arribo a saber, vaig per un altre carrer».\nPer la seva banda, Alberto González, resident al carrer Smith, va dir que «el diumenge era el tram del mig que no funcionava i, avui –per ahir–, el primer». «No hi ha manera que funcionen tots els trams, com hauria de ser i, a vegades, he d’ajudar a gent gran». El veí de la Part Baixa va comentar que «fa pocs dies vaig haver de donar un cop de mà a una senyora que portava un carro».\nGonzález es va preguntar «de què serveixen les càmeres que hi ha instal·lades» i va lamentar que «a les 11 hores de la nit deixin de funcionar». Aquest resident al carrer Smith va afegir que «la meva dona ha trucat moltes vegades a l’Ajuntament per informar que les escales no anaven bé», i va reconèixer que, «quan funcionen, van de meravella, sobretot per a aquelles persones grans o amb problemes de mobilitat i que han d’utilitzar crosses». «Les avaries són massa freqüents», va subratllar González.\nAgustín Martín no és un usuari habitual, com succeeix en el cas de González, però fins i tot es va atrevir a donar una estadística. «En el meu cas, calculo que un vint per cent de les vegades que les utilitzo, les escales no funcionen bé». «En moltes ocasions, estan parades perquè hi treballen els del manteniment», va remarcar. Martín va aprofitar per assenyalar que «pitjor és el que succeeix amb les escales mecàniques de la plaça dels Carros, que estan espatllades entre un seixanta i un setanta per cent de les vegades que les he d’usar».\nUna dona es va adonar que un tram de les escales no funcionaven. Després de comprovar si el botó d’encès funcionava, va decidir pujar el tram avariat a peu.\nComenta el contingut : Els usuaris de les escales mecàniques de Tarragona lamenten les freqüents avaries


València plantarà 3.274 arbres per a tindre "una ciutat més verda" - Diari La Veu\nEscriba el número 223571\nValència plantarà 3.274 arbres per a tindre "una ciutat més verda"\nEl projecte va ser proposat per la ciutadania en els pressupostos participatius de 2017 i suposa una inversió de 2,1 milions d'euros\nEl projecte \_'Una València més verda\_' està fet íntegrament pels tècnics de la Regidoria de Parcs i Jardins.\nValència plantarà a partir d'octubre 3.274 arbres en escocells buits i aprofitarà l'ocasió per a millorar el sistema de reg de 925 arbres i fer més grans 1.716 escocells. Així ho ha anunciat aquest divendres al migdia la regidora de Parcs i Jardins, Pilar Soriano, en una roda de premsa en què ha presentat el projecte per a l'execució de les obres 'Una València més verda. Reposició d'arbrat urbà en escocells buits al terme municipal de la ciutat de València'. El projecte ha sigut aprovat aquest matí de divendres en la Junta de Govern i suposa la inversió de 2,1 milions d'euros.\nSoriano ha explicat que, per diversos motius, hi ha més de 3.000 escocells buits a València, bé siga per la caiguda d'arbres, perquè estaven secs i en mal estat, o perquè s'han hagut d'arrancar perquè no creixien com s'esperava. Però, sobretot, la regidora ha destacat que el projecte de reposició d'arbrat està motivat per la ciutadania, que ho va proposar en els pressupostos participatius de 2017. A més, "el projecte no s'ha encomanat a una consultora qualsevol sinó que està fet 100% pels tècnics de l'Ajuntament de València", ha volgut remarcar Soriano. Aquestos tècnics han estat un any elaborant un estudi, i ara ja està tot llest perquè es puguen començar a plantar els arbres; una acció que es farà al mateix temps a tota la ciutat.\n"Açò no és una obra, estem condicionats per l'estacionalitat", ha explicat la regidora de Parcs i Jardins. Així, entre octubre i març es plantaran els arbres de fulla caduca; després, durant dos mesos, serà el torn de les palmeres. Amb tot, Soriano ha destacat que precisament la palmera no és l'espècie preferida "per al que busquem", ja que té una funció decorativa, però "no és l'espècie que més benefici dóna a la ciutadania". "No parlem de jardins, sinó d'arbres a les voreres", ha argumentat, i ha explicat que els beneficis dels arbres de fulla caduca és que en estiu fan ombra i en hivern deixen passar els rajos del sol.\nEls 3.274 escocells buits s'ompliran amb arbres de 876 espècies diferents, "totes elles adaptades al nostre clima". La morera, el lledoner, l'auró negre, la perera de Callery o el freixe seran algunes de les més utilitzades.\nEl consistori aprofitarà l'ocasió per a millorar el reg de 924 arbres –370 a la zona sud i 554 a la zona nord– i, també, per a ampliar alguns dels escocells de la ciutat. L'escocell estàndard de València és d'un metre per un metre (1x1) i "això és insuficient per a alguns arbres", ha explicat Soriano. Per això, 1.716 escocells passaran a ser de 2x1 i 65, de 2x2. També s'ampliaran 20 escocells circulars. A més, s'obriran 25 escocells nous de 2x2 i 2 escocells circulars. L'Ajuntament anul·larà 71 escocells "per qüestions de mobilitat i accessibilitat".\nEscriba el número 508668


Silva Suites Kryonerion Grècia - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Kryonerion.\nOikismos Koutsodimou, Kryonerion, Kryonerion, Grècia - Veure al mapa\nConvenientment situat a Kryonerion, Silva Suites és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Silva Suites, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com bany, jardí, sauna que faran de la vostra estada una experiència inoblidable. Les seves instal.lacions de primera i una situació excelent fan de Silva Suites la base perfecta per a gaudir de la seva estada a Kryonerion.\nAllotjaments a Kryonerion


Lloseta, la seu de contes orientals de Gamelan\nSekar Sari tocarà avui vespre a Ca s'Hereu amb instruments de Java\nRaquel Gimeno | 13 setembre 1998\nLloseta s'orientalitzarà avui a partir de les 18.30 hores de l'horabaixa gràcies al concert que l'agrupació Sekar Sari oferirà a Ca s'Hereu. Es tracta d'una orquestra, l'única en tot l'estat Espanyol, de música indonèsia, també coneguda com música de Gamelan.\nEl grup és format per dotze músics aficionats dirigits per l'etnomusicòloga alemanya Ursula Wachendorff, i que toquen autèntics i tradicionals instruments portats de Java, concretament, del taller del palau Mangkuragaran a Surakarta. Són grans gongs, slentems, sarons de diferents mides, timbals i kenongs de fusta i bronze fets a mà i que la directora de Sekar Sari, comprà i traslladà a Mallorca, on viu des de l'any 1996, per fundar un any després l'agrupació.\nDesprés d'haver estudiat i assajat durant un any i mig, els dotze membres del Sekar Sari, alguns mallorquins i altres estrangers afincats a l'illa, executa una forma de Gamelan rica i complexa. Cap d'ells no té coneixements previs de música i solfeig, però segons assegura l'Úrsula, «aquesta música té una base fàcil d'aprendre i és molt apropiada per ser ensenyada a nens, joves i adults sense preparació musical».\nSegons explicà la directora del grup, en la música de Gamelan hi ha dos sistemes de tonalitat. El Sekar Sari toca en la gama d'slendro de cinc notes, «el producte és una melodia que en el seu conjunt és un so de queixes fantàstic». Una de les components de la formació afegí que es tractava «d'una música que omple tot l'espai amb vibracions molt intenses».\nUrsula Wachendorff, que amb anterioritat impartí classes de Gamelan durant diversos anys en el Ubersee Museum d'Etnologia de Bremen a Alemanya, assegurà «que formar el grup era una manera de continuar amb el seu treball d'etnòloga» estant vinculada a allò que més estimava, la música.\nA Indonèsia, aquest tipus de música s'empra sobretot per fer teatre, jocs d'ombres, dansa i també per concerts. Les peces que interpretaran durant la seva actuació són diferents llegendes extretes d'un famós llibre d'Indonèsia anomenat Majha Baratha. És La Gran Història; un conjunt de contes que comencen quan s'amaga el sol fins que despunta el dia següent. Així, existeixen petites històries per cada hora de la nit. El sampak (una lluita entre un pare i el seu fill) és un dels temes del seu repertori musical.\nUrsula gestiona actualment un curs de Gamelan en l'Escola de Música d'Inca per l'octubre.


Sortida de famílies a Cardona | Fundació d'Oncologia Infantil Enriqueta Villavecchia\nSortida de famílies a Cardona\nUn grup de dotze nens i joves, i les seves famílies van gaudir d'un cap de setmana rural.\nEl passat cap de setmana vam celebrar per 5è any consecutiu la sortida per a nens i joves, i les seves famílies. Vam gaudir d'excursions a l'aire lliure, piscina, noche de cine, juegos, talleres y muchísimas más actividades en el Vilar Rural de Cardona. Va ser un cap de setmana molt agradable on les famílies van poder desconectar del seu dia a dia i compartir les seves experiències amb famílies que estan passant per moment igualment díficils.\nCom a la resta de programes, la Fundació treballa en coordinació amb els hospitals de referència i tot i que en la resta d'activitats que organitzem hi participen nens de tots aquests hospitals, en el cas de la sortida de famílies cada any són d'un hospital diferent. Aquest any, era el torn de l'Hospital de la Santa Creu i Sant Pau i la Corporació Sanitària Parc Taulí - Hospital de Sabadell. Les dotze famílies van estar acompanyades en tot moment per voluntaris i equip tècnic de la Fundació.\nEl diagnòstic d'una malaltia greu com és el càncer suposa una prova molt dura per el nen o jove afectat, i també per tot el seu entorn. Per això, la Fundació situa a la família com a centre d'atenció en els seus programes i és una de les línies prioritàries de treball.


10 marcs de paret assequibles inferiors a 30 dòlars que us ajudaran finalment a acabar aquest mur de la galeria - Inici\nEls heu vist arreu dels fluxos d’Instagram dels vostres dissenyadors i influencers preferits: el cobejat mur de la galeria. I, tot i que, quan acabi bé, aquesta tendència pot semblar totalment sense esforç, però és eclèctica, si no ets un decorador professional, abordar això a casa teva pot ser una tasca descoratjadora. Tenir pressupost també pot afegir una altra capa d’intimidació, però la manca de fons no ha d’impedir-vos d’enginyar aquesta tècnica tan popular. Amb tones de marcs assequibles, en realitat és molt més accessible del que podríeu pensar.\nUn fet ben fet mur de la galeria pot ser qualsevol combinació de estampes d'art, una peça única, o fotografies personals i articles de record. I si ets un col·leccionista d’art en infància amb un pressupost, és una manera perfecta de mostrar les vostres inversions, i ningú no ha de conèixer els vostres secrets (com, per exemple, pentinar els mercats de puces locals i les vendes de jardins, per exemple) per trobar coses assequibles. Fins i tot alguns dels més grans tendències en art es pot trobar per robar si voleu comprar impressions o fotografies (en contraposició a les obres puntuals), molt més fàcils de fer amb carteres.\nQuant als llocs i la forma de crear un mur de galeria, els experts en disseny tenen uns quants consells que poden fer-lo fàcil, sense importar el nivell d’habilitat. A més de variar els tipus de treball que mostreu, assegureu-vos de barrejar la escala. Els minimalistes poden preferir mantenir les coses en una paleta de colors harmònica (tots els neutrals, per exemple), mentre que els maximalistes poden obtenir una creativitat i provar una combinació de colors i textures. Un altre bon consell és pensar en la vostra paret de la galeria com a eix principal. Podeu afegir drama a una habitació altrament bàsica o ressaltar una àrea que vulgueu sentir més personalitzada i habitada.\nUn cop heu reunit una col·lecció de peces dignes de mostrar-les, trobar un enquadrament adequat és un altre projecte. Però no ha de ser una tensió financera. Al superar les marques personalitzades en favor de les opcions preparades per comprar, ja esteu estalviant un munt de diners en efectiu. I no importa quin sigui l’estil de decoració de casa, és probable que pugueu trobar un marc adequat en una de les vostres botigues d’articles domèstics assequibles preferides, com Target, World Market i, per descomptat, IKEA, que ofereix una tona fins i tot inferior als 5 dòlars. Per ajudar-vos a començar, aquí teniu 10 fotogrames que varien de mida, material i estil, amb menys de 30 dòlars, de manera que podreu assolir el vostre mur de la galeria de somnis sense fer el pressupost.\nWhitewash Float Wall Frame 19,99 $ Mercat Mundial Veure-ho al Mercat Mundial\nAquest marc flotant de color blanc del Mercat Mundial dóna una sensació de platja, de manera que és fantàstic per a cases minimalistes i malhumorades i elegants.\nTownsend Frame 24 $ Anthropologie Vegeu-ho a Anthropolgie\nEl marc de ferro juxtaposat amb una corretja de cuir ofereix un element elegant i únic a qualsevol paret de la galeria.\nVÄSBY Frame del collage 4,99 $ IKEA Veure-ho a IKEA\nDeixa-ho a IKEA per oferir un marc increïblement assequible que també resulti seriosament elegant. Aquest marc de collage és l'equilibri perfecte entre l'estil modern i l'època.\nMarc de la galeria d'or de color polit polit de $ 29 West Elm Vegeu a West Elm\nAfegiu un toc d'or rosa a la vostra paret amb aquesta opció clàssica de West Elm.\nMarc acrílic de 8 'X 10'. 24,99 USD Objectiu. Veure-ho a l'objectiu\nUn marc acrílic és una forma excel·lent d’afegir una sensació neta i moderna a qualsevol espai. A més, realment permet que la impressió o la foto brillin per si soles.\nMarc induït per a ossos a mà índigo 29,99 dòlars. Etsy ho veiem a Etsy\nVoleu un pop de color? Aquest marc ossi sense crueltat tenyit amb índex brillant seria perfecte per a una casa bohèmia.\nWood Gallery Marc d'obertura única 30 $ 21 $ Pottery Barn Vegeu-lo al graner de ceràmica\nAquest entramat de fusta és el perfecte equilibri entre rústic i modern.\nStonebriar Marc industrial per a fotos en metall en problemes 18,37 USD Amazon Veure-ho a Amazon\nEls amants de la indústria voldran aconseguir aquesta opció metàl·lica en problemes.\nGrasslands Road Shiplap Marc de fotos 12,99 $ Banyera i més enllà de la vista al bany del llit i més enllà\nShiplap encara està en tendència, i aquest petit format permet provar-ho sense gaire compromís.\nMarc de resina blanca i aqua de 8 'X 10', objectiu de 24,99 dòlars. Veure a l'objectiu\nSi barregeu una mica de color i patró a la paret de la galeria us pot resultar interessant. Introduïu aquest marc de resina de chevron de Target que us farà bàsic.\nCom combinar sabatilles del pare al 2020, segons els experts de moda\nEl vestit de Globus d’Or de 2020 de Zoey Deutch semblava tan diferent a la pista\n6 Tendències dels pantalons de la primavera de 2020 per a què em dicen els texans\n7 tendències de la setmana de la moda de Nova York a la primavera / estiu del 2019, de la diversió Fringe als anys 90 Tie-Dye\nvestits d'estiu pastel\nés bo per a la vostra pell\ndr oz skin noir


Tribuna Universitària. Cap a on va Europa?\nDivendres 30 de novembre a les 21 h.\nRestaurant Cafè del Casino de la Garriga\nPreu del sopar: 30 € (Inscrits a l'AUA 27 €).\nInscripcions a la seu de la FUMH\n(Barcelona, 1965) és doctor en economia i professor universitari. El maig de 2014 va ser reescollit Diputat al Parlament Europeu, en el qual és Membre de les Comissions d'Economia i de Comerç Internacional. També és Membre de les delegacions parlamentàries dels Estats Units i d'Israel.\nDe 1992 a 2009 serà ser professor de Teoria Econòmica a la Universitat de Barcelona. Ha escrit llibres i articles acadèmics sobre política monetària, economia regional i federalisme fiscal, entre a els quals destaquen "L'espoli fiscal" (2004), "Catalunya serà logística o no serà" (2007), "Catalunya, país emergent" (2008 ), "Catalonia, An Emerging Economy (2010)," Let Catalonia Vote "sobre el Procés Català vist des d'Europa (2015)," l'Europa que han FET fracassar "(2016) i acaba de publicar a anglès" Why Europe fails "(2017).


L'alcalde de Riba-roja, Robert Raga impulsa un gran pacte polític per a la reactivació econòmica i social\nEl govern municipal traçarà acords amb empresaris i sindicats per a establir un full de ruta que permeta eixir de la crisi.\n'ECONOMIA I HISENDA' 28 d'abril de 2020\nAconseguir un pacte de legislatura que permeta acords pressupostaris destinats a pal·liar la situació de crisi entre els col·lectius més castigats per la pandèmia del Covid 19. Aquesta és una de les línies estratègiques del govern municipal de cara als pròxims mesos.\nAixí ho ha anunciat aquest matí l'alcalde de Riba-roja, Robert Raga als portaveus dels grups polítics, Partit Popular, Ciudadanos, Vox, Compromís, Podem Riba-roja i EU, qui ha subratllat que el govern continuarà apostant fermament en les mesures sanitàries de prevenció contra el virus per a evitar major nombre de contagis.\nEls acords econòmico-socials que marcaran les línies de treball pivotaran sobre tres pilars: Serveis socials i Majors, Economia i Ocupació i Formació. Per a això serà necessari arribar al consens per a poder modificar partides pressupostàries del Pressupost Municipal de 2020, destinades a incrementar econòmicament aquestes àrees i que possibiliten una eixida amb garanties de la crisi sanitària. Aquestes modificacions hauran d'estar aprovades en juny a fi de poder atendre amb garantia totes les necessitats de la població.\nL'alcalde de Riba-roja ha mostrat la seua disposició d'obrir aquest acord també als agents socials i sindicats, a fi d'aconseguir el major consens possible en les mesures adoptades. Recordem que Riba-roja de Túria suma un potent sector industrial i logístic amb més de 850 empreses en la seua àrea industrial. La seua situació estratègica, amb enllaç a l'A3 i l'A7, així com la proximitat amb el Port de València i l'aeroport ha permés que el 60% de les empreses hagen pogut mantindre la seua activitat durant l'Estat d'Alerta. No obstant això, moltes d'aquestes han vist disminuir els seus ingressos considerablement.\nLa proposta presentada hui als portaveus dels grups polítics arriba després d'un primer acord del govern municipal amb la resta de forces polítiques, referent a la línia d'ajudes econòmiques destinades a autònoms, microempreses i comerços, per als quals es destinaran 660.000 euros. El programa “RibaActiva Covid 19” tindrà especial incidència entre aquests col·lectius que s'han vist obligats a tancar totalment els seus establiments per l'estat d'alarma. La xifra d'autònoms, els més castigats en aquesta pandèmia, ascendix a 1.760 en el municipi de Riba-roja. El programa d'ajudes s'ampliarà també als qui no han tancat íntegrament, però si han vist minvats els seus ingressos un 50% en la facturació mensual.\nAquestes ajudes de reactivació econòmica i social de Riba-roja de Túria s'afigen a la que es va posar en marxa en un primer moment per a atendre i tractar les qüestions sanitàries, que es van articular a través d'una partida de 254.000 euros per a les ajudes d'emergència social i salut (129.500 euros), la neteja i desinfecció (65.000 euros), desinfecció de vehicles (30.000 euros), seguretat i ordre públic (20.000 euros) i teletreball (10.000 euros).\nEl pacte polític per a la reactivació econòmica i social ve en la línia de l'acord valencià de reconstrucció anunciat recentment pel president de la Generalitat Valenciana, Ximo Puig a l'executiva de la Federació Valenciana de Municipis i Províncies, per la qual es reclama autonomia local per a fer ús dels recursos en benefici de la ciutadania.\nL'alcalde de Riba-roja, Robert Raga ha destacat “la necessitat de redoblar esforços i arribar a acords amb els diferents grups polítics per a pal·liar els efectes de la crisi sanitària i econòmica, de manera que s'establisquen les bases per a una recuperació amb garanties necessàries per a la reactivació econòmica del nostre potent sector industrial i logístic, microempreses i comerços".


Què tenen en comú la fàbrica de Can Ribes a la Soledat de Palma, l'edifici GESA i la possessió artanenca de Morell ? Idò que els tres edificis són o han estat proposats per ser (Can Ribes) béns catalogats. Podríem definir un bé catalogat com un bé d'interès cultural devaluat ja que com diu l'article 14 de la llei de Patrimoni de 1998: "tot i no tenir la rellevància que els permetria ser declarats BIC, tenen prou significació i valor per constituir un bé del patrimoni històric a protegir singularment."\nCom en el cas del seu germà major les declaracions de bé catalogat corresponen al Consell Insular de Mallorca. I quin criteri es segueix per a decidir que un bé moble o un immoble mereixen ser un bé catalogat ? Bona pregunta.\nSi repassam la hemeroteca veurem que en alguns casos les declaracions de béns catalogats han estat envoltades d'una intensa polèmica. La més sonada ha estat sens dubte la de l'edifici GESA que fou vista com una peça més de l'anomenat cas Can Domenge. També han estat al centre dels enfrontaments entre institucions, com la protagonitzada entre el Govern de les Illes Balears i el Consell, a compte dels edificis dels serveis ferroviaris que es veien afectats pel projecte del Parc de les Estacions i que finalment foren protegits.\nSi pegam una ullada al visor de patrimoni històric del Consell veurem que els béns catalogats formen un ample ventall d'elements que inclou edificis residencials, edificis religiosos, edificis esportius, fàbriques, elements etnològics i un llogaret. Aquests són els béns catalogats que hi apareixen:\n-Edificis residencials a Palma: Can Alonso, Can Pujol, ferreteria la Central, hospital de Sant Pere i Sant Bernat, palau March, parc mòbil de la Marina.\n-Edificis residencials a pobles: Cal General Moranta (Binissalem), Cas Senyor (Calonge), casa del carrer Lluna (Sóller). 12 Cases d'estiueig a Cala d'Or.\n-Edificis d'oficines: edifici GESA.\n-Edificis esportius: Club Tennis Palma.\n-Possessions: Morell, sa Bassa Blanca, Can Forcimanya, sa Talaiassa, Son Brull.\n-Edificis industrials: fàbrica de teles de Can Morató (Pollença), edificis ferroviaris de l'estació de Palma.\n-Edificis religiosos: església de Santa Anna (Alcúdia), oratori de la Font Santa (Campos), església de la Sang (Muro).\n-Elements etnològics: 5 molins de vent fariner a Búger (Can Borreó, Can Pere Petit, Cas Rector, Can Prohom, Can Catlar) i molí d'aigua de Can Cusseta (també a Búger). Aljub de la Font Santa (Campos), aljub des Lleters (Palma), pont Trencat (Consell), escars de Llucmajor, Campos i Santanyí (47 escars).\n-Llogarets: Laiar (Sencelles).\nVegent la llista ens feim algunes preguntes. Quin és el criteri que s'adopta per a que un bé mereixi ser protegit com a bé catalogat ? Per què són aquests els elements protegits i no uns altres ?.\nEn alguns casos està més que motivada la declaració per la singularitat dels elements com per exemple el Club Tennis Palma, el palau March, sa Bassa Blanca (seu de la fundació Yannick i Ben Jakober) o l'església de Santa Anna. Però en altres casos no veim que els elements de la llista es singularitzin de molts altres elements que es deriven a la protecció dels catàlegs municipals.\nPer exemple, per què són béns catalogats els molins de vent fariners de Búger ? O perquè ho és el pont Trencat, el molí d'aigua de Can Cusseta o l'aljub dels Lleters ? Sembla que en alguns casos s'empra la figura per a protegir elements que es considera que perillen a causa del desenvolupament d'algun projecte. La protecció del llogaret de Laiar, per exemple, es podria veure com un intent de minvar els efectes d'una remodelació o ampliació de la carretera Ma-3110 al sud de Sencelles.\nPerò quin projecte amenaçava les possessions de Morell, Son Brull, Can Forcimanya o el nucli de sa Talaiassa ? Per què es va decidir protegir aquestes possessions i no moltes altres amb iguals valors -o superiors- ?.\nEstaria bé conèixer les intrahistòries de cada cas.\nNOTA: "alqueria Morel, cinc jovades e es den Jouan des Colombers de Barcelona" es registra en el llibre del Repartiment (1232). S'ha relacionat el nom amb l'arrel prerromànica mor 'munt de pedres' i també amb la planta de la morera (del llatí morellus > morus). Basta veure en Ferrutx al darrera de la possessió per decantar-se per la primera opció.\nEdifici GESA (2006)\nFàbrica Can Ribes (2010)


"Els horaris actuals de treball generen desigualtat de gènere i sobrecàrrega per a les dones"\n“Els horaris actuals de treball generen desigualtat de gènere i sobrecàrrega per a les dones”\nEl sociòleg Vicent Borràs considera que el canvi dels horaris laborals ha de ser el primer pas per aconseguir una "societat més igualitària" i un "augment de la productivitat" .\n19.04.2015 - 18:28\nEls horaris laborals a Espanya castiguen sobretot les dones\nEl sociòleg Vicent Borràs és un acèrrim defensor de la reestructuració dels actuals horaris laborals perquè segons explica “la jornada labora determina l’organització de tots els temps”. Segons explica això influeix directament en una desigualtat social i de gènere i reverteix en una major sobrecàrrega de treball cap a les dones.\nBorràs, professor del Departament de Sociologia de la Universitat Autònoma de Barcelona, ha participat en les ‘Segones Jornades Xarxa denBBora Sarea’ que aprofundeixen en la conciliació, la corresponsabilitat i l’equitat de gènere.\nA la conferència ‘Els treballs i els temps des d’una mirada de gènere’, parles de conciliació i desigualtat Per què en plural?\nLa idea de treballs i temps és acabar amb la confusió que tot el treball és la jornada laboral i que tots els temps es mesuren a través del treball laboral. És a dir, el treball de casa, de cura dels fills i de les persones grans és un treball que va més enllà de la jornada laboral. És un treball que t’atrapa i que difícilment es pot comptabilitzar. D’altra banda la jornada laboral del cap de família és la determina l’organització de tots els temps de la llar.\nQuan ajuntem treball i temps el que veiem és que és un indicador fonamentalment de desigualtat social. Vull dir, si tu penses en serveis oberts 24 hores, al final el que treballa a les nits i els caps de setmana és l’última baula. Per exemple, als EUA, on obren els centres comercials tota la nit, a qui veiem en el torn de nit? A una dona i negra. Els pitjors horaris se’ls emporta el que està en l’escala laboral de manera pitjor, per tant si cal fer una transformació dels temps i els treballs, ha de passar per un pacte social, per negociacions col·lectives i per pactes socials, perquè si no acaba abundant en desigualtat social.\nCom ha afectat la crisi i les retallades en els serveis públics a aquest tema?\nEn el moment en què estem ara, ningú està parlant de la reducció del temps de treball, cosa que l’anterior crisi, als anys 90, sí que es parlava. Avui precisament he llegit un article d’una economista que diu que durant la reducció d’ocupació Espanya havia augmentat en un o dos punts la productivitat. Ara estem augmentant ocupació i sembla que aquesta tendència a la productivitat està baixant. Això és conseqüència d’una cultura empresarial d’aquest país que és molt presentista, és a dir que valora moltíssim que tots estiguin a l’empresa com més hores millor, encara que no estiguin fent res, que estiguin disponibles per al cap.\nTallar aquesta qüestió és una responsabilitat social o institucional?\nÉs una responsabilitat social a través de polítiques i de canvis socioculturals. Costa molt canviar l’organització dels temps. Per exemple no s’hauria sopar a les deu de la nit, és una barbaritat, i això hauria de canviar. Fixa’t, els nens a la guarderia mengen a les dotze, després a primària mengen a la una, a la secundària s’han inventat la jornada intensiva i els adolescents mengen a les tres, és que ho estem fent malament des del principi.\nI com afecten els horaris en qüestió de gènere?\nEls horaris actuals repercuteixen en més treball per a les dones. Quan veus el temps, el que veus és una desigualtat de gènere, sobrecàrrega de treball i malestar. Necessitem, de manera sincronitzada i quotidiana, que les coses acabin molt abans.\nCal llavors un canvi de mentalitat no?\nSí. Els estudis ens diuen que els homes que s’impliquen més en la cura dels fills són els homes que surten abans de treballar. La sortida de la feina és clau per a la implicació del dels homes en la cura dels fills, però també ha d’anar acompanyat d’altres coses. El primer canvi és tocar l’horari de treball, és la peça clau per a la distribució dels temps, si no es canvien els horaris, pots cantar missa, perquè és el temps de treball és sobre el qual s’organitzen els altres temps.\nLa lluita de Cacaolat: una defensa de l’organització…


El BCE diu que les fluctuacions del tipus de canvi de l'euro són un motiu d'incertesa - Regió7 :: El Diari de la Catalunya Central\nEl BCE diu que les fluctuacions del tipus de canvi de l'euro són un motiu d'incertesa\nefe 11.09.2017 | 23:57\nEl membre del Comitè Executiu del Banc Central Europeu (BCE) Benoît Coeuré va considerar ahir que les actuals fluctuacions en el tipus de canvi de l'euro, que divendres passat va aconseguir el seu màxim respecte al dòlar des de feia més de dos anys, són «un motiu d'incertesa».\nEn una intervenció en un seminari celebrat a Frankfurt, el directiu francès del BCE va assenyalar que els moviments del tipus de canvi han de ser observats detingudament.\nCaiguda de la inflació\nLa continuació del curs ascendent de l'euro respecte al dòlar, que s'ha revalorat significativament des de l'abril passat, podria portar a una caiguda de la inflació a través de l'abaratiment de les importacions.\nAixò aniria en contra de l'objectiu del BCE, que persegueix amb la seva política monetària impulsar la feble inflació de l'eurozona i acostar-la al percentatge del 2%, encara que lleugerament per sota d'aquesta xifra.\nLa inflació a l'àrea va pujar l'agost passat fins a l'1,5%, enfront de l'1,3% del mes de juliol.\nSegons Coeuré, el més decisiu són les causes de la fortalesa de l'euro; si la seva pujada obeeix a un creixement econòmic de la zona més alt, els efectes negatius de la revaloració de la moneda es veurien parcialment o totalment compensats.\nEn el cas que les causes provinguin de l'exterior, com la mala situació de l'economia nord-americana, la fortalesa de l'euro tindria efecte sobre les condicions financeres i les perspectives inflacionistes.\nCoeuré va considerar que, actualment, els dos factors tenen efecte, tant la millora dels indicadors de creixement econòmic a l'eurozona com els condicionants exògens.\nL'euro va arribar divendres passat a la seva millor cotització enfront del dòlar des del gener del 2015, quan va aconseguir un màxim de 1,2093 dòlars.\nEl BCE va fixar el seu tipus de canvi de referència en 1,2060 dòlars enfront dels 1,1971 del dia anterior.


CaixaForum Girona proposa música, màgia i cinema per al Nadal - Diari de Girona\nCaixaForum Girona proposa música, màgia i cinema per al Nadal\nA "Pum-sum-kà" la música emana dels objectes quotidians\nCaixaForum Girona ha anunciat una programació especial per a les festes nadalenques, adreçada sobretot a un públic familiar, i que tindrà espectacles com el de Pum-sum-kà!, en el qual els utensilis quotidians cobren vida per fer possible una inesperada funció musical. Aquest espectacle tindrà lloc a l'auditori de l'Espai Caixa, de la plaça Poeta Marquina (28 de desembre, 17.30 h). La programació, que s'allargarà fins el 4 de gener, es completa amb música, màgia i cinema.\nLa instal·lació Quiric convida als petits a acostar-se a l'art, mentre que amb Mans llums i ombres els més menuts descobriran l'il·lusionisme i les ombres xineses. Aquest taller tindrà lloc el dimecres 27 i divendres 29 de desembre, i el dimecres 3 de gener.\nEl cicle dedicat al Cinema i les emocions recorrerà la infància i les seves maneres de viure-la i entendre-la gràcies a un mediador.


El Port de Tarragona acudeix a l’ European Petrochemicals Conference - Expert\nPublicat a 19/09/2017 per Antoni Blanquez Aragonés\nEl Port de Tarragona acudeix a l’ European Petrochemicals Conference\nEs promocionarà com hub petroquímic entre el 30 de setembre i el 3 d’octubre\nEl Port de Tarragona i ChemMed estaran presents en l’edició número 51 anual de la European Petrochemicals Conference (EPCA) que es celebrarà a Berlín (Alemanya) del 30 de setembre al 3 d’octubre. Es tracta d’un esdeveniment de rellevància internacional, punt de trobada per excel·lència del sector petroquímic a Europa i del que el Port de Tarragona n’és soci.\n700 empreses químiques i prop de 2.500 assistents d’una cinquantena de països de tot el món es donaran cita a aquesta trobada, que aquest any es centrarà a la indústria química i la 4ª revolució industrial: la gent, el planeta, el benefici en l’era digital.\nSeguint amb l’estratègia de guanyar projecció internacional, el president del Port de Tarragona i vicepresident de ChemMed Tarragona, Josep Andreu, i la directora Comercial i de Desenvolupament de Negoci del Port i vocal de ChemMed, Genoveva Climent, encapçalaran la representació del clúster petroquímic i el port tarragoní a Berlín, que durant cinc dies es convertirà en punt de trobada d’ empreses petrolieres i químiques mundials, consultors, contractistes i proveïdores pioners en el sector. Durant la trobada es portaran a terme reunions i networking amb empreses del sector petroquímic. L’objectiu és promocionar el clúster ChemMed i les avantatges i serveis logístics i de intermodalitat que ofereix el Port de Tarragona en el moviment de productes químics i petrolífers, tot això amb la finalitat d’afavorir els contactes amb les indústries químiques i amb les empreses de transport del sector petroquímic. El Port de Tarragona fa una aposta clara per la intermodalitat per optimitzar la cadena logística i poder oferir un major servei als seus clients, tant des del punt de vista econòmic com en sostenibilitat. Per això disposa d’accessos ferroviaris d’ample ibèric en tot el recinte portuari i ample mixt (UIC + ibèric) en més de 10 km, donant servei a tots els molls operatius.\nD’ est a oest, hi ha tres ramals que connecten la xarxa interna del Port amb la xarxa d’ADIF. Un d’ells, connectat a la línia de València, passa pel moll d’Hidrocarburs fins arribar als molls d’Andalusia, Cantàbria i Galícia. Concretament al moll de Galícia, està la terminal intermodal la BoelIa, contigua a la terminal de contenidors.\nAquest ramal també dona servei a les àrees del Port on s’ubiquen gran part d’aquestes instal·lacions destinades a la càrrega general com la terminal de vehicules, una terminal multipropòsit i la futura Zona de Activitats Logístiques (ZAL).\nWorkshop Hub Day 2017\nPer una altre banda, a finals d’aquest mes de novembre els membres del clúster ChemMed juntament amb operadors independents participaran en el primer Workshop Hub Day que organitza el Port de Tarragona. L’objectiu d’aquesta jornada és debatre, precisament, sobre aquest posicionament del Port com hub petroquímic i químic al\nMediterrani. Es preveu que entre 20 i 40 persones estiguin presents en aquesta trobada de treball.\nCategoriesIndústria EtiquetesChemMed, indústria petroquímica, indústria química, Port de Tarragona\nEntrada prèviaAnterior Com comprar un cotxe elèctric: guia pas a pas amb tot el que cal mirar\nEntrada següentSegüent El coordinador del Corredor del Mediterrani visita empreses del polígon petroquímic de Tarragona


Un 'Climax' de ball, sangria i descontrol - El Temps\nUn 'Climax' de ball, sangria i descontrol\nL'última pel·lícula de Gaspar Noé triomfa en la 51a edició del Festival de Sitges, amb tot un recital de cinema al límit, música electrònica, festa i excessos\nUna escena de 'Climax', vencedora a Sitges 2018\nSingular, apassionat, extrem, agosarat. Sitges demostra en el tancament de la seva 51a edició –amb una de les millors programacions que es recorden– que la seva essència fundacional segueix intacta, resistint el pas del temps i la crescuda exponencial de pressupost, títols i prestigi. El fantàstic, al seu torn, també creix, ara ja fora dels marges de l'espectador amant del bizarre i amb tendències underground. Perquè el fantàstic serveix per dir moltes coses, no només per recrear-se en un món lluny dels arquetipus que poblen el nostre dia a dia.\nBona prova d'això n'és Climax, de Gaspar Noé, la pel·lícula triomfadora de l'edició 2018 del Festival de Sitges. Una vencedora a l'alçada, aplaudida, immersiva, aclaparadora i comentada –tal com ha de ser en el reducte d'un certamen com aquest–, i que demostra la grandesa de la programació d'enguany, on també haguessin pogut guanyar obres excel·lents com Lazzaro felice, Mandy, Burning o Under the silver lake.\nAmb el triomf, Gaspar Noé es consolida del tot com un dels grans noms del festival, venerat per l'excés, per l'atreviment i també per la contundència de no seguir modes, normes o pastitxos a l'ús. I la seva nova obra no falla, fidel a les expectatives de risc, perquè Sitges li és terreny propi, i així li ha fet saber el jurat amb el veredicte, fet públic aquest migdia en roda de premsa i premiant un sacseig en tota regla.\nClimax es basa –diuen– en una història real que va passar als 90. Els ballarins d'una companyia de dansa passen una nit en un local, on viuran una rave que acabarà transformant-se en un viatge al·lucinogen als inferns. Música electrònica, moviments espasmòdics, sangria adulterada i LSD fent estralls, festa extrema i un escenari asfixiant. I tot un exercici d'estil. Gravada en 15 dies, la pel·lícula retrata els efectes i transicions d'un descontrol –de substàncies i de vida, sense aturador– amb la coreografia d'un ball macabre, esglaiador i extasiant.\nDe la llarga llista de premiats, el palmarès destaca el talent de dos altres grans films. Lazzaro Felice, tercera pel·lícula de la guionista i realitzadora Alice Rohrwacher, va guanyar el premi al millor guió a Canes i ha obtingut tres guardons més a Sitges: el Premi Especial del Jurat, el Premi de la Crítica i el del Jurat Carnet Jove. Per la seva banda, Mandy, un impactant film d’acció i venjança amb una estètica enlluernadora, ha estat reconegut pel jurat de la Secció Oficial que ha premiat el treball del seu director, Panos Cosmatos.\nPalmarès complet Sitges 2018\nLa 51a edició del Festival de Sitges marca una fita, amb estrenes i convidats de primera


Veure l'espectacle "Doctora" Season 2 - Veure gratis bona qualitat 1080p - Lloc Femella de la Dona Avui\nOpinió dels productes cosmètics utilitzats.\nSi desitja veure tàctil estupenda sèrie "Doctora" la temporada 2, que en el lloc correcte. Aquí es pot veure de forma gratuïta a 1080p d'alta qualitat sobretot la sèrie 1 - 60 al una fila sense parar!\n1 temporada aquí\nPel·lícula sobre el melodrama. La sèrie "Dones Doctor" - un projecte conjunt de les empreses de producció Prima-cinema, estudis ISTIL i Tanarm Fotos i Film.ua. l'estrena de la sèrie "Dones Doctor" - 14 maig de 2012 a el primer canal. Nombre d'episodis de la sèrie "Dones Doctor" SEASON 2-60 anys.\nEl doctor de sexe femení (TV) 2 temporada\nMira la temporada 2 "Doctora" - tota la sèrie sense parar\nTràiler de la temporada 2 de la sèrie "Dones Doctor"\nMichael Khimichev, Lyudmila Kandraeva Anatoly Kotenyov Igor Pisnya, Vasily Golovanov, Svetlana Artamonova, Olesya Vlasova, Vitalina Bíblia, Julia Agafonova Yana Glushchenko\nVladimir Issat, Yuri Morozov, Víktor Mirsky\nMira la temporada 2 sense parar tota la sèrie en una fila al reproductor de vídeo de YouTube a continuació!\nDona de la sèrie metge li dirà la història de la vida de Roman Shirokov - tot un èxit mèdic, esmentat per molts pacients, i cada un amb el seu dolor, el seu destí ... La vida del metge arriba un moment en què és - un gran expert que ha rebut un diploma estranger, decideix renunciar a la capital l'hospital i anar a treballar a l'interior del país. El que va impulsar a un home a aquest acte?\nEl metge del poble preparat per al càrrec de residents ordinaris, mentre que en el treball va explicar la seva decisió dient que ell ha de cuidar l'ancià pare. Però és això realment així? Aquest saps, si ens fixem metge en línia femenina. En el nou lloc de treball de l'heroi està a l'espera d'una gran quantitat de canvis, però no només en la pràctica d'un metge, sinó també en l'àmbit personal. I, per descomptat, no pot evitar els coneguts, intrigues insidioses d'un hospital ...\nA més, com es viu el metge, se li observi també la vida de cada un dels seus pacients. Totes estan equipades amb un drama personal, els problemes i la destinació. La idea de la ucraïnesa mostrar que t'encantarà. Especialment ara la producció en sèrie d'alta qualitat del nostre país es poden comptar amb els dits. Si ens fixem en línia com una dona metge, segur de votar i emetre aparellat amb precisió. Tots els actors interpretaven els seus papers de manera convincent com sigui possible, de manera que no se sent un espectador, sinó un participant real en la sèrie d'esdeveniments interessants. També cal assenyalar amb precisió i va igualar l'acompanyament musical, molt harmoniosament subratllar els moments més importants de la història. El tema de la cinta està molt a prop de tot, especialment el fet que ha passat per una situació similar. Fins i tot el escèptic va a plorar de felicitat, quan els seus ulls es salvar la vida d'un nen o una dona embarassada.\nPer tant, la mare i la seva àvia, així com altres espectadors realment obtenir plaer de visualització. A la imatge de totes les emocions van despullar al límit, molt més com que no sempre acaben bé, així és la vida, que es reflecteix en la gran pantalla, i quant va a donar a llum, molts drama voluntat.\nVeure també: Etern resplendor d'una ment sense veure online\n1080p estació 2 lliure de totes les sèries de dona metge en una fila Sabons VEURE serials d'Ucraïna\nNENS mestre de cuina. 2 temporada. Nombre 9 a 28/02/17 STB\nTetyana Shtyrkova 9 de març de 2017\nGràcies. No miro.


El multimilionari Najib Mikati és nomenat primer ministre del Líban\nOnze dies després de la dimissió de Saad Hariri, l’ex primer ministre és l’encarregat de formar govern\nDesprés d’un any sense executiu, la població libanesa agonitza davant l’escassetat de medicaments, combustible i electricitat\nEl primer ministre del Líban, Najib Mikati, a Beirut. / MOHAMED AZAKIR (REUTERS)\n26 de de juliol del 2021. 20:05\nNou encarregat de treure el Líban del fang. El multimilionari Najib Mikati ha sigut designat primer ministre del país mediterrani i ara compta amb l’àrdua missió de formar govern. «No tinc una vareta màgica i no puc fer miracles», ha remarcat al conèixer-se la notícia. Mikati es converteix en el tercer primer ministre designat amb la tasca de crear un Executiu l’últim any després de la dimissió de Hassan Diab després de l’explosió al port de Beirut del passat 4 d’agost.\n«Estàvem a punt del col·lapse, però quan veus que hi ha un foc davant teu i veus que es propaga tots els dies, vaig decidir, després de confiar en Déu, fer aquest pas i mirar de limitar la propagació del foc», ha dit Mikati davant els periodistes amb veu serena. El multimilionari originari de Trípoli, la ciutat més pobra del Líban, ja ha sigut primer ministre en dues ocasions: durant uns mesos del 2005 en un govern de transició i del 2011 al 2013 en ple apogeu de la guerra civil a Síria. El 2019, va ser acusat de corrupció.\nDesprés de la seva designació, Mikati ha anunciat que el seu objectiu és formar un govern d’acord amb l’anomenada iniciativa francesa, el full de ruta del president Emmanuel Macron per entregar les ajudes internacionals recaptades després de l’explosió. El país havia de formar un govern abans del 15 de setembre del 2020 que portés a terme reformes polítiques. «Si no tingués garanties externes i si no sabés que algú volia apagar el foc, no hauria fet aquest pas», ha afirmat vagament amb referència al suport estranger que ha rebut.\nMikati compta amb el recolzament de França, l’antiga potència colonial del Líban, i també dels Estats Units. El seu nomenament no garanteix que sigui capaç de formar govern aviat. Fa 11 dies, el candidat Saad Hariri va dimitir com a primer ministre designat després de nou mesos intentant crear un Executiu. Les seves disputes amb el president Michel Aoun van enfonsar el Líban encara més en l’estancament polític. Al dimitir, Hariri va acusar Aoun d’haver rebutjat la seva proposta de formar un gabinet que nega el veto a qualsevol grup en el govern.\nUn any en funcions\nDes del passat 10 d’agost, l’Executiu de Hassan Diab actua en funcions mentre el país cau en la pitjor debacle econòmica des de la guerra civil (1975-1990). Si no es forma un govern abans de 17 dies, l’actual interregne es convertirà en el més llarg en la història del Líban com a país independent. El nomenament de Mikati arriba amb una bona notícia: la lliura libanesa s’ha enfortit i oscil·la entre els 16.000 i els 18.000 al canvi del dòlar. Després de la renúncia de Hariri, la moneda local va caure fins a 24.000 cada dòlar.\nMatrimonis precoços entre les refugiades sirianes al Líban per alleugerir la càrrega econòmica a casa\nEl Líban es queda sense gasolina i sense vida\nUn nou govern s’enfronta a la tasca de portar a terme les reformes polítiques necessàries per acabar amb la corrupció i que permetin l’arribada de l’ajuda estrangera. Al seu torn, haurà de reprendre les converses amb el Fons Monetari Internacional per a un paquet de rescat. La pressió de la comunitat internacional perquè arribin els fons ha arribat fins a les amenaces d’imposar sancions davant la inactivitat de la classe política libanesa. A més, el país té previst portar a terme eleccions generals el pròxim mes de maig.\nMentre als despatxos del Grand Serail juguen a repartir-se càrrecs, als carrers la societat libanesa agonitza. La moneda ha perdut al voltant del 90% del seu valor davant el dòlar i la pobresa s’ha estès a tots els nivells de la població. L’escassetat de medicaments, combustible i electricitat porta una exhausta població al límit. Molts libanesos amb prou feines poden veure per televisió quin és el nou rostre de qui els governarà. El seu discurs va ser durant una de les 22 hores del dia en què no hi ha electricitat.\nLíban Crisi Beirut


Days Inn West Knoxville Knoxville (TN) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nDays Inn West Knoxville9240 Park West Boulevard, Afores de Knoxville, Knoxville (TN), Estats Units, 37923 - Veure al mapaBé6,3Basada en88comentarisDays Inn West KnoxvilleVeure més fotos"Everything was great the pool was clean staff was amazing"NadiaUnited StatesPiscinaVeure més fotosVeure totes les 24 fotosPuntuació de la ubicació 6,7Veure al mapa6,7UbicacióParticularitats que li encantaranaire condicionat\nAfores de Knoxville\nSobre l'allotjamentDescripcióPer als viatgers què vulguin captar les imatges i els sons de Knoxville (TN), Days Inn West Knoxville és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Cedar Bluff Knoxville, Kingston Pike, Idm Inc. Simplement imagini's totes les comoditats i diversions que vostè espera de Wyndham Hotels & Resorts i afegeixi-hi el comfort de la seva llar. L'hotel ofereix accés a una gran gama de serveis, inclosos recepció 24 hores, instal.lacions per a minusvàl.lids, magatzem d'equipatge, premsa, servei de bugaderia. L'ambient de Days Inn West Knoxville es reflexa en cada habitació. aire condicionat, calefacció, servei de despertador, escriptori, despertador són només algunes de les comoditats a la vostra disposició. L'hotel ofereix moltes oportunitats d'oci úniques, com centre esportiu, piscina exterior. Si buscau un allotjament còmode i adequat a Knoxville (TN), faci de Days Inn West Knoxville la vostra llar.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatdespertadorservei de planxaarticles de tocadorempolles d'aigua de cortesiatelèfonassecador de cabellescriptoriTV satèl•lit/cablecafetera/teterahabitacions interconnectades disponibles calefaccióservei de despertador Idiomes ParlatsAnglèsEspanyol Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal presentar un document d'identitat amb foto i una targeta de crèdit durant el registre d'entrada. Totes les peticions especials estan subjectes a la disponibilitat del dia del registre d'entrada. Aquestes peticions no es poden garantir i poden comportar suplements. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements.Mostrar més


Malcom reclama un lloc al millor escenari (Toni Padilla)\nMalcom reclama un lloc al millor escenari\nL‘extrem brasiler s’estrena com a golejador als dos minuts de sortir per un Dembélé erràtic\n3 min. Enviat especial a Milà 06/11/2018 23:56\n651x366 Malcom celebrant amb els seus companys del Barça el gol contra l’Inter de Milà aconseguit ahir. / MIGUEL MEDINA / AFP Malcom celebrant amb els seus companys del Barça el gol contra l’Inter de Milà aconseguit ahir. / MIGUEL MEDINA / AFP\nA Milà, una ciutat que sempre vol estar a la moda, t’hi pots trobar una cabina amb un discjòquei a tocar de la gespa d’un estadi de futbol. Sempre hi trobes sorpreses, a Milà. Com una sorpresa va ser que el gol blaugrana fos obra de Malcom, el brasiler que en l’últim partit, contra el Rayo Vallecano, ni va ser convocat, en una estirada d’orelles de Valverde al jugador pel seu partit tan fluix, tan trist, al camp de la Cultural Lleonesa. Però Malcom, en menys de dos minuts sobre el terreny de joc, va marcar el gol blaugrana i va anar a una cantonada, com si busqués un lloc amb intimitat, per celebrar el gol sol, tapant-se el rostre amb les mans. Malcom, però, estava celebrant el gol just davant la cabina on es controla la megafonia i la música de l’estadi Giuseppe Meazza, cabina on el discjòquei de l’Inter el mirava enfadat.\nMalcom, des que va arribar al Barça, s’havia convertit en una ombra, en una nota a peu de pàgina. Pocs minuts, moltes convocatòries mirant els partits des de la banqueta o des de la graderia i la sensació que no trobava el seu lloc. Però al futbol, un joc de vegades injust, un sol xut ho pot canviar tot. “S’ha de celebrar aquesta nit. Cada dia m’entreno durament per nits com la d’avui. El meu somni acaba de començar aquí a Barcelona. Treballaré per fer història en aquest equip”, va dir Malcom, emocionat, sortint de l’estadi on potser havia començat a canviar el seu destí. Si abans del duel ningú pensava en ell, al sortir-ne s’havia reconvertit.\nEl brasiler, que va dedicar el gol a la seva família, va saber entendre què calia fer un cop va entrar al terreny de joc, demostrant tenir atreviment i talent, com ja havia fet a la lliga francesa. Un jugador amb talent que va aprofitar els espais que va cedir l’Inter, després d’un primer temps en què els italians no van voler atacar. Però, quan el partit es va obrir, Valverde es va intentar protegir amb Arturo Vidal, però no va renunciar a fer mal i va fer entrar Malcom per un Dembélé erràtic que no havia aconseguit foradar la defensa interista. I en la primera acció, una cursa amb espais en què va trobar un forat entre dos jugadors locals, Malcom va fer el seu primer gol blaugrana. “Estem molt contents per Malcom, no està tenint els minuts que mereix. Als entrenaments el veiem treballar molt fort. És un noi genial”, deia Sergio Busquets.\nTambé Valverde va tenir paraules per a un jugador que fins ara no entrava gaire en els seus plans. “Malcom és un jugador que es relaciona bé amb el gol. No ha tingut gaires minuts, però avui ens ha donat aquest gol que ens donava avantatge i al final la classificació. És un jugador jove, que treballa molt cada dia, i del qual esperem molt”. Al Giuseppe Meazza el Barça s’hi va deixar dos punts, però va sumar un jugador a la causa.\nLa fortuna de Malcom, els problemes de Dembélé


La justícia europea avala que els grans inversors puguin reclamar per la sortida a borsa de Bankia\nEl Tribunal de Justícia de la UE considera que el dret a demanar responsabilitats no empara només els petits inversors\nRodrigo Rato durant la sortida a borsa de Bankia Javier Soriano / AFP\nMadridTot i que l'expresident de Bankia, Rodrigo Rato, i la resta de directius que van ser jutjats per la sortida a borsa d'aquesta entitat el 2011 van ser absolts per l'Audiència Nacional, el Tribunal de Justícia de la UE ha sentenciat aquest dijous que els grans inversors que van comprar accions quan Bankia –ara absorbida per CaixaBank– es va estrenar a l'Íbex-35 poden reclamar a l'entitat financera. La sortida a borsa de Bankia es va fer amb un fullet que no reflectia la seva situació financera real. Només 10 mesos després de sortir a borsa, va haver de ser rescatada amb diner públic.\nLa justícia europea respon així a una qüestió prejudicial plantejada pel Tribunal Suprem, que demanava l'opinió al Tribunal de la UE abans de pronunciar-se sobre el cas que enfronta Bankia i la Unión Mutua Asistencial de Seguros (UMAS), un inversor qualificat que va subscriure una ordre de compra de 160.000 accions. UMAS reclama que es declari la nul·litat de la compra i que es reconegui la responsabilitat de Bankia per falta de veracitat en les informacions del fullet d'emissió. Fins ara la justícia havia reconegut el dret a reclamar dels petits inversors però la decisió del tribunal europeu obre la porta perquè també ho facin els grans inversors.\nEn la sentència, que subscriu l'opinió de l'Advocat General, el tribunal reconeix que la informació que conté el fullet "no empara només els inversors minoristes sinó també els inversors qualificats" i confirma que "s'ha de poder iniciar una acció de responsabilitat civil", sigui quina sigui la condició de l'inversor que es consideri perjudicat.\nFonts del sector financer treuen ferro a la decisió de la justícia europea i asseguren que el risc per a CaixaBank "és molt acotat" perquè queden molt poques demandes -una vintenta- per resoldre dels grans inversors. Segons les mateixes fonts, el cost per a Caixabank podria estar al voltant dels 30 milions d'euros.\nTot i que el banc va ser rescatat perquè la seva solvència estava lluny de la reflectida en el fullet, la sentència que va absoldre els responsables de Bankia per la sortida a borsa afirma que en el moment de l'operació es va comptar amb l'aprovació de tots els reguladors –inclòs el Banc d'Espanya– i que el full de sortida a borsa contenia informació financera "àmplia i certa". L'Audiència Nacional també va considerar que la informació financera que es va adjuntar era "més que suficient perquè els inversors majoristes i minoristes es formessin un criteri raonat sobre el valor de la companyia que s'estava ofertant".


Oportunitat per marcar distàncies - Altaveu el diari digital d'Andorra\nOportunitat per marcar distàncies\nL’FC Andorra rep l’Algeciras en el primer partit de la segona volta al Nacional i vol aprofitar l’empenta del gran partit a Tarragona per eixamplar l’avantatge dins la zona de promoció\n28/01/2022 (20:01 CET)\nUn instant del partit a Algeciras. Algeciras CF\nNovament, sense gairebé temps de descansar, l’FC Andorra torna a competir. Toca el primer duel a casa de la segona volta, una bona oportunitat per consolidar-se de forma definitiva en la zona de promoció. Els tricolors reben l’Algeciras, ara mateix sisè a la taula. És a dir, el primer rival que queda fora de la zona noble. En cas de victòria, doncs, el coixí de punts s’ampliaria, a banda de pressionar els dos únics equips que el superen a la taula.\nEls d’Eder Sarabia volen aprofitar la dinàmica positiva demostrada al camp del Nàstic. El 0-3 al Nou Estadi va ser tot un cop de porta que demostra que l’equip aspira al màxim. I ara toca demostrar-ho a un Estadi Nacional on, fins ara, tret de comptades excepcions, s’ha mostrat molt sòlid. El rival és un Algeciras que aspira també a ficar-se a zona de promoció, però que en les darreres jornades ha fallat molt a domicili. Els darrers quatre desplaçaments els ha saldat amb derrota.\nPer a Sarabia, la línia a seguir és la demostrada a Tarragona. “Vam fer un bon partit, molt complet” ha destacat. I, sobretot, ha valorat especialment el fet que “molts jugadors van fer un pas endavant, com els hem demanat”. I és que, de cara a la segona volta, considera que cal que tots els seus homes “pugin la nota” de la primera.\nSobre el rival, ha recordat que és un dels “més golejadors” del grup. Augura un equip que “serà agressiu” i que “intentarà tenir la pilota perquè tenen qualitat amb ella”. També ha avisat que “vull un partit amb frescor”, fet que fa anticipar possibles rotacions a l’onze.\nEl tècnic basc afrontarà el partit amb les mateixes baixes que el passat dimecres. Carlos Martínez i Pedraza no s’han recuperat encara dels seus problemes físics. I Roger Riera, que va complir sanció, està KO per molèsties al bessó. A ells s’ha sumat Diego, que a Tarragona va veure la cinquena groga i, per tant, ha de complir un partit de suspensió.\nPer la seva banda, el quadre andalús viatja amb diverses baixes, tot i la recuperació de Jordi Figueras i Duarte. En canvi, no han pogut desplaçar-se per problemes físics Rafa Tresaco, Almenara, Morilla, Villapalos y Víctor López.


El tresor de Saïda BROMERA 9788415390534, EVA PEYDRÓ SANZ\nEl tresor de Saïda BROMERA\nAutora EVA PEYDRÓ SANZ\nFerran ha passat l´estiu acompanyat de Saïda, una nena sahrauí a qui els seus pares havien acollit. Ara, ella ha tornat a casa i ell la troba molt a faltar. Per sort, els pares li han preparat una sorpresa i, per Pasqua, tots junts viatjaran al Sàhara a visitar Saïda i la resta de la seva família. Allà podran compartir un tresor de valor tan incalculable com l´amistat, la solidaritat i, fins i tot, la vida.\nUna història tendra i enriquidora que introdueix els temes del racisme, la solidaritat i la convivència entre cultures.


XIII Jornadas de Jóvenes en Investigación Arqueológica 20?? Alicante\nA causa de la situació actual i a la crisi soci-sanitària derivada de la COVID-19 ens veiem obligats a ajornar les JIA fins a pròxim avís. Som conscients que l’esperit de les JIA no ha de decaure i és per això que us proposem una activitat intermèdia fins que tota aquesta situació millore i puguem realitzar les jornades com correspon.\nLa nostra proposta consisteix a plantejar una sèrie de taules redones i workshops online on es prevalga el debat i la confrontació d’idees entorn d’una sèrie de temes, siguen nous o bé temes que estigueren plantejats per a les JIA 2020. Això no vol dir que desestimem les propostes que vau enviar en el seu moment, la nostra idea és plantejar una activitat totalment nova per a “matar el cuquet” de veure’ns i compartir idees i interessos comuns entorn de l’Arqueologia i el Patrimoni. Així doncs, de cara a aquesta trobada online prevaldrem aquelles sessions que van ser presentades en el seu moment per a la celebració de les JIA 2020 i que vulguen realitzar-se al març. Posteriorment i en funció del volum de sessions que puguem abastar per qüestions logístiques, obrirem un “call for sessions” el dia 8 de desembre que quedarà obert fins al dia 7 de febrer.\nPel que fa al format de les propostes comptarem amb taules redones, en les quals es genere debat entorn d’un tema específic, i els workshop consistiran en l’organització de diferents tallers tècnics o metodològics amb utilitat per a la investigació, difusió o divulgació en arqueologia. La duració, tant de les taules redones com dels workshops, serà d’1 hora.\nL’activitat es realitzarà els dies 11 i 12 de març de 2021. La idea és repartir les taules/debats i workshops en dia i mig depenent del volum de propostes amb les quals comptem. Per al desenvolupament d’aquesta mena de proposta i en funció de l’experiència que estem acumulant per la docència que duem a terme pensem que Google Meet es tracta de la plataforma que millors resultats ens pot oferir.\nL’enllaç per a accedir a l’activitat es farà públic uns dies abans de les jornades, l’accés serà lliure, no és necessària una inscripció prèvia. Per a rebre un certificat d’assistència haurà de sol·licitar-se per correu electrònic a organizadorasjia2020@gmail.com entre el 20 de febrer i el 10 de març.\nOrganitzar taula redona o workshop\nNou: Desenvolupament de l’activitat: programa, assistència, etc.


Impulsar el coneixement: aquest és el camí · Tribuna.cat\nDilluns, 18 de maig del 2015 | 17:10\nImpulsar, Coneixement, Aquest, Camí, Josep Poblet\nL'afany per conquerir noves fites de coneixement és inherent a l'ésser humà. Així ha estat des de l'inici dels temps, i així continua sent, conscients com som que cada descobriment esdevé una nova passa cap al progrés.\nDe fet, ben bé es podria dir que coneixement i progrés són la mateixa cosa: les millores en els àmbits mèdic, tecnològic, biològic, econòmic o social són precisament això, avenços cap a nous objectius de benestar, els efectes dels quals incideixen en el conjunt de la societat.\nAl mateix temps que assolim nous reptes i oportunitats en el camp científic, ens adonem que darrere de cada descobriment n'hi ha cent més que esperen el seu torn per entrar a formar part de les nostres vides. La recerca, doncs, no es pot aturar mai, per garantir així la continuïtat d'aquest desitjat desenvolupament. A la Diputació de Tarragona ja fa anys que apostem pel coneixement com a eina de present i de futur.\nEn aquest sentit, una de les línies estratègiques de la nostra institució –Coneixement i Model Econòmic– incideix expressament en l'impuls a una economia territorial d'alt valor afegit basada en el coneixement, que faciliti la vinculació del nostre teixit empresarial amb les administracions i la universitat, especialment amb la Universitat Rovira i Virgili (URV), amb la qual compartim àmbit territorial i projecte estratègic.\nTenim l'avantatge que les condicions geogràfiques, econòmiques i socials de la nostra regió propicien una bona relació entre el món empresarial i els quatre parcs científics i tecnològics que hi són presents: Salut humana i Nutrició, a Reus; Química, a Tarragona; Enologia, a Falset, i Turisme, a Vila-seca. Aprofitem, doncs, aquesta sinergia i establim criteris d'actuació basats en la triple hèlix: administració, universitat i empresa.\nCrear i retenir el talent, transferir coneixements a les nostres empreses, facilitar ajuts, impulsar les ciències, les arts, les humanitats o les enginyeries. Aquest és el camí"\nEn aquest context, totes dues institucions impulsem conjuntament iniciatives encaminades a una especialització regional que ens ha de garantir el futur. N'és un exemple clar l'oficina Tarragona Regió del Coneixement, un organisme creat l'any 2008 per assessorar empreses del Camp de Tarragona i les Terres de l'Ebre en la recerca de recursos per a projectes d'investigació, en el marc d'una estratègia alineada amb la Unió Europea. Una altra mostra en el mateix sentit és el Campus d'Excel·lència Internacional Catalunya Sud, al voltant de la qual s'articulen una xarxa de centres de recerca, centres tecnològics i el sector assistencial i productiu.\nLa nostra estratègia per a la consecució d'un model socioeconòmic que generi oportunitats i riquesa per al territori no s'atura aquí. També prestem el nostre ajut econòmic al Campus Extens-Antenes del Coneixement de la URV, que difon activitats acadèmiques en divuit seus del nostre territori, i anualment convoquem uns premis que ja han esdevingut referents de foment de l'emprenedoria i de creació d'empreses de qualitat, cabdals per a la recuperació econòmica: els Premis Emprèn, amb set categories i una nodrida participació de projectes de diferents àmbits productius que reflecteixen l'audàcia, la capacitat i la força creativa present a les nostres comarques.\nCrear i retenir el talent, transferir coneixements a les nostres empreses, facilitar ajuts, impulsar les ciències, les arts, les humanitats o les enginyeries en benefici de les persones. Tot plegat ens fa més competitius. Aquest és el camí.


Inici » Notícies » Barcelona, líder en mobilitat elèctrica\nBarcelona, a través de la plataforma LIVE i de l’Institut Català d’Energia, ha impulsat la implantació i el desenvolupament de la mobilitat elèctrica.\nCatalunya és la comunitat autònoma del territori espanyol on més matriculacions de vehicles elèctrics s’han produït des de principis del 2012, arribant a les 631, una xifra que ha suposat un creixement interanual del 312%. El 75,6% de ventes de tota la comunitat autònoma es concentren en Barcelona amb 476 vehicles matriculats en aquest mateix període.\nUn altre fet que ha consolidat la posició de la capital catalana en aquest sector ha estat el convertir-se en la capital europea amb més motos elèctriques, gràcies a la iniciativa de l’empresa catalana eCooltra, que ha posat en funcionament 1.000 scooters elèctriques de lloguer que circulen actualment per la ciutat.\nBarcelona, a més, compta ja amb 300 vehicles elèctrics a les flotes públiques de serveis municipals i s’ha convertit en la ciutat espanyola amb major nombre de punts de recàrrega per a vehicles elèctrics, assolint la xifra de 250.\nTotes aquests fets, han fet de Barcelona la líder mundial de la mobilitat elèctrica, estant al nivell d’altres capitals mundials com Shangai, Los Angeles, Berlin o Londres. És per aquest motiu que ha sigut la ciutat escollida per acollir la 27a edició del Electric Vehicle Symposium (EVS27) que tindrà lloc al novembre del 2013.\nLa ciutat, amb l’Ajuntament al capdavant, seguirà esforçant-se per tal de mantenir-se al capdavant del sector de l’electromobilitat elèctrica, un sector en creixement que segons la consultoria LUX Research arribarà a capitalitzar 20.000 milions d’euros en 5 anys.


Boda Reial: ✅ El casament que ha agafat per sorpresa a tot Europa\nBeatriu de York i el seu promès, l'empresari Edo Mapelli, han contret matrimoni en una cerimònia íntima i secreta\nper Daniela De Amorín divendres, 17 de juliol 2020 - 21:00h | Actualitzat a 17/07/2020 21:01h\nBeatriu de York s'ha casat de manera íntima | Pixabay\nLes noces de la reialesa europea solen ser grans esdeveniments marcats en el calendari amb molt temps d'antelació. Organitzar un enllaç real amb milers de convidats procedents de tot arreu del món i luxes per tot arreu és una tasca que comporta molta preparació.\nEl casament secret de Beatriu de York i Edo Mapelli\nPer aquest motiu, ens ha sorprès enormement el casament d'un membre reial britàniccelebrat aquest passat divendres a la capella d' 'All Saints' de Windsor. Beatriu de York i el seu promès, l'empresari Edo Mapelli, han contret matrimoni en una cerimònia íntima i secreta a la qual han acudit al voltant de 20 convidats.\nSegons revelava el mitjà britànic 'The Sun', alguns dels convidats a aquest enllaç privat van ser la reina Isabel II, Felip d'Edimburg i el príncep Andreu, pare de la núvia. No obstant això, la monarca britànica només va estar present durant una hora perquè tenia un altre compromís al qual assistir dins de la seva agenda reial.\n- Roya Nikkhah (@RoyaNikkhah) July 17, 2020\nLes raons d'aquestes noces inesperada i precipitada han estat revelades per un amic de la parella al diari 'The Sun'. «La idea era que se celebrés abans que la reina iniciï les seves tradicionals vacances a Balmoral».\nLa monarca britànica renúncia a un casament amb magnificència\nAixí, Beatriu de York finalment s'ha casat en una cerimònia modesta, ràpida i senzilla per complir de forma estricta amb les mesures implantades al país per contenir el coronavirus. La pandèmia ja va ser l'origen d'aquest casament organitzat in extremis després de suspendre el que tenien programat pel passat mes de maig, quan el confinament impedia celebrar cap esdeveniment.\nEl pla inicial de la parella era donar-se el 'sí vull' en un casament amb centenars de convidats celebrat al palau de Buckingham. No obstant això, la parella ha preferit renunciar a la luxosa cerimònia per segellar el seu amor aquest any en un ambient més íntim i seguint els protocols de seguretat.\nCasament Regne Unit Família Reial


Arranz, sobre les acusacions de "segrest" dels confinats pel macrobrot: "La quarantena no la inventàrem ahir"\nSalut ha detectat dos joves contagiats més, que eleven a 64 els positius a l'hotel de Bellver\nPalma"Ningú vol estar aïllat, però estam en una crisi de salut pública i la quarantena no la inventàrem ahir, ja fa més d'un any que la tenim". Així ha respost el portaveu del Comitè Autonòmic de Gestió de Malalties Infeccioses, Javier Arranz, a les acusacions de "segrest" per part d'algunes famílies i joves aïllats a l'hotel de Bellver. Ha remarcat que "no per anar de vacances les mesures deixen d'existir", i ha afegit que els estudiants "estan ben atesos en un hotel de bon nivell i amb les necessitats cobertes".\nCal recordar que el Ministeri de Sanitat i les comunitats autònomes varen acordar la setmana passada que tots els participants en els viatges se'ls tractaria com a contactes estrets i, per tant, s'haurien de fer una prova de coronavirus –si és negativa, caldrà repetir-la entre 24 i 48 hores després– i fer 10 dies de quarantena. Com que, segons Arranz, els hotels dels estudiants que quedaren a l'illa "no tenien les condicions per fer bé l'aïllament", se'ls va traslladar a l'hotel pont. No és un procediment nou: s'ha aplicat per qualsevol turista afectat per un brot fins ara.\nAixí tot, el portaveu ha assegurat que "valoren" aixecar la quarantena abans a aquells estudiants que formen part d'un grup sense positius i no han estat en contacte amb contagiats d'altres grups. "Intentam ser tan poc agressius com sigui possible, però mantenint la prudència", ha reblat.\nD'altra banda, es continuen trobant persones infectades de covid-19 a l'hotel Bellver de Palma, on estan aïllats els estudiants peninsulars afectats pel macrobrot. Segons el portaveu de Salut, Javier Arranz, s'han detectat dos joves contagiats més, que eleven a 64 els afectats. Els altres 185 han donat negatiu. Els 12 que hi ha ingressats a Son Espases estan estables, amb simptomatologia lleu.\nTots els illencs majors de 16 anys podran demanar cita per vacunar-se a partir de demà\nEs dobla la incidència\nEl macrobrot i altres brots entre gent jove han fet disparar la taxa de contagis per habitant a les Balears. En dues setmanes, la incidència acumulada a 14 dies (IA14) ha passat de 40 casos per 100.000 persones a 76,5 casos. A més, com que la incidència a set dies és proporcionalment més alta –de 55 infeccions– la previsió és que els pròxims dies encara es registrin increments.\nEn aquest sentit, el doctor Arranz ha explicat que es tracta de brots controlats, però ha admès preocupació perquè "pot ser un preludi de la transmissió comunitària descontrolada". Els contagis es donen –com ja s'avisa des de fa setmanes– sobretot entre joves de 16 a 29 anys. Els indicadors així ho demostren. Mentre que la IA14 de l'Arxipèlag és de 75 casos, la d'aquesta franja d'edat és més de 200 casos. Pel que fa a la taxa de positivitat en les proves diagnòstiques, incrementa avui fins al 5,6%.\nEn el darrer dia s'han detectat 202 nous contagis: 144 a Mallorca, 11 a Eivissa i 47 a Menorca. Així mateix, incrementen els ingressos a causa del virus. Ara com ara, els hospitals illencs atenen nou pacients crítics a l'UCI (un més que dilluns) i 43 a planta (sis més).


Compromís denuncia que 60 menors no tindran escoleta d'estiu\nCompromís denuncia que 60 menors no tindran escoleta d’estiu\nDes de l'Ajuntament d'Alcoi van anunciar que per a aquest estiu hi hauria escoles subvencionades, però, cap empresa s'ha presentat a la licitació\nTags: Compromís Alcoi, Escola d'Estiu, Escoleta d'Estiu\nEl grup municipal Compromís ha denunciat que les places subvencionades per a escoletes d’estiu, que va anunciar l’Ajuntament d’Alcoi, han desaparegut. El motiu és que cap empresa s’ha presentat a la licitació per tal d’encarregar-se d’aquest projecte.\nSegons ha indicat Elisa Guillem, regidora de Compromís: “Ara com ara, s’ha publicitat dues escoletes d’estiu municipal 100% subvencionades, sense dinar, per als mesos de juliol i agost, eliminant-se l’anterior model de places subvencionades. Tot i això, cap empresa s’ha volgut presentar a la licitació d’aquestes noves escoletes. Hem d’assegurar-se que els i les menors, siga quina siga la seua situació familiar, tinguen accés a les escoletes, i al mateix temps, que les persones que hi treballen tinguen unes bones condicions laborals, per tant, si cap empresa ha volgut presentar-se a aquesta licitació, l’Ajuntament ha de repensar els recursos econòmics destinats a aquestes accions, i recordem que incloure un dinar de calent, és fonamental per a moltes famílies”.\nGuillem continua argumentant que: “No podem permetre que els i les menors en situació de vulnerabilitat es queden sense aquest reforç lúdic i alimentari a l’estiu. Fins ara, l’Ajuntament tenia places subvencionades a les diferents escoletes d’estiu que es fan a la nostra ciutat, aquestes places, a més a més, incloïen la subvenció del dinar, assegurant-se així que els i les menors tenien un dinar de calent al dia”.\nDes del govern municipal s’estan buscant solucions per a poder oferir l’Escola d’Estiu als mesos de juliol i agost, i com es va poder veure a les xarxes socials de l’alcalde alcoià, Toni Francés, s’estan oferint llocs de treball de monitor/a d’estiu. Per a poder accedir a aquesta borsa de treball externa es pot consultar aquest enllaç.\nIvorra: “Reflexionen sobre el xaletet de la Plaça!!!”